उदाहरण थुप्रै छन्। अहिले मेरासामु काठमाडौं उपत्यकाको एउटा भौगर्भिक नक्शा पल्टिरहेको छ। सन् १९९८ मा प्रकाशित यो नक्शाको नाम 'इन्जिनियरिङ एण्ड इन्भाइरोन्मेन्टल जिओलजिकल म्याप अफ काठमाडौं' हो, उपत्यकाका सतही माटोका बनोट र तिनका प्रकार, भित्री तहका अमोठ माटो र अझ् भित्रका चट्टानी भागबारे विस्तृत नक्शांकन पाइन्छ। त्यही नक्शामा भूकम्पीय जोखिम क्षेत्र जनाउने 'लिक्विफाक्सन' नक्शा पनि छ। हालैको भूकम्पबाट क्षतिग्रस्त क्षेत्रहरूको अध्ययन गर्न थाल्यौं भने कुनै पनि इन्जिनियरिङ कम्पनीले उक्त नक्शाको प्रयोग गरेको अनुभूति दिंदैन।
